Daily Trading Strategy(บ่าย) – บล.ธนชาต
Daily Trading Strategy(บ่าย) - บล.ธนชาต ประจำวันที่ 5 ม.ค.60
5 ม.ค. 2560

Daily Trading Strategy (บ่าย) – บล.ธนชาต
 
Sentiment ตลาดหุ้นโลกแข็งแกร่ง “ซื้อ” Laggard play กลุ่มธนาคาร
ดัชนี SET อยู่ที่ 1,570.50 จุด +6.92 จุด +0.44% ปริมาณซื้อขาย 35,222 ลบ.
 
แนวรับ :  1,565 / 1,558          แนวต้าน : 1,575 / 1,585
 
สรุปทิศทางและแนวโน้มตลาด
Sentiment ตลาดหุ้นโลกแข็งแกร่ง แนวต้านหลัก 1,585 จุด: Sentiment ตลาดหุ้นโลกแข็งแกร่ง จากการฟื้นตัวเศรษฐกิจสหรัฐฯ, ราคาสินค้าโภคภัณฑ์ปรับสูงขึ้น, และกระแสเงินทุนไหลเข้าสินทรัพย์เสี่ยง (Risk-on) หนุน SET ปรับสูงขึ้นต่อเนื่อง นำโดยหุ้นกลุ่มพลังงานขนาดใหญ่อย่าง PTT ประเมินแนวต้านสำคัญที่ 1,585 จุด อิง Downtrend line ตั้งแต่ปี 2013
“ซื้อ” laggard play ในกลุ่มธนาคาร อย่าง TMB KTB และ KKP: แนะนำ “ซื้อ” Laggard play ในกลุ่มธนาคาร ได้แก่:
1) KTB: เป้าหมายพื้นฐาน 21 บาท (แนวต้าน 19.00)…แม้ราคาหุ้นปรับสูงขึ้นเด่นในช่วงเช้าที่ผ่านมา แต่ PE ที่ 7.8x ยังต่ำที่สุดในกลุ่มธนาคาร, ได้ผลดีจากการปรับโครงสร้างหนี้ SSI ขณะที่การจ่ายเงินปันผลปีละครั้ง 5% ต่อปี
2) TMB: เป้าหมายพื้นฐาน 2.56 บาท (แนวต้าน 3.20)…ผลการดำเนินงาน 4Q16 คาดว่าจะออกมาดี q-q ขณะที่คาดการณ์ผลการดำเนินงานจะกลับมาขยายตัว +10% ปีนี้ หลังจากหดตัวในช่วง 2 ปีที่ผ่านมา
3) KKP: เป้าหมายพื้นฐาน 63 บาท (แนวต้าน 60.75)…ไม่มีปัญหา NPL เหมือนกับธนาคารขนาดใหญ่ ขณะทีธุรกิจหลักทรัพย์ได้รับผลดีจากปริมาณการซื้อขายหุ้นที่เพิ่มขึ้น หนุนกำไรโตเด่น 57% ปี 2016, ปันผลสูง 7-8%
 
หุ้นที่น่าสนใจทางเทคนิค
EA “ซื้อ” ราคาหุ้นดีดตัวยกฐานสูงขึ้นทำจุดสูงใหม่ระยะสั้น พร้อมปริมาณการซื้อขายสูงกว่าปกติ สอดคล้องกับเครื่องมือ DI+ ชี้ตัด DI- ขึ้นทำจุดสูงใหม่ มีโอกาสแกว่งตัวขึ้นต่อได้ มีแนวต้านแรกที่ All Time High 32.50 บาท และเป้าหมายถัดไปที่ 34.00 บาท
BA “ซื้อ” ราคาหุ้นเริ่มฟื้นตัวขึ้นกลับมายืนเหนือเส้นค่าเฉลี่ย 1 เดือนได้อีกครั้ง สอดคล้องกับเครื่องมือ MACD เริ่มชี้ขึ้นมีแนวโน้มเป็นบวก เป็นจังหวะซื้อเก็งกำไรตามการฟื้นตัว มีแนวต้านแรกที่ 23.30 บาท ผ่านได้มีเป้าหมายถัดไปที่ 24.20 บาท
BANPU “ซื้อ” ราคาหุ้นดีดฟื้นตัวขึ้นทะลุแนวกด Downtrend Line พร้อมปริมาณการซื้อขายเริ่มกลับมาอีกครั้งหลังพักตัว สอดคล้องกับเครื่องมือ MACD กลับมาเป็นบวกและเส้นค่าเฉลี่ยทำ Golden Cross อีกครั้ง เป็นจังหวะซื้อเก็งกำไร มีแนวต้านแรกที่ 20.30 บาท และถัดไปที่ 21.00 บาท